TV7 JERUUSALEMMA UUDISED
Meie tänased teemad -
Hamas võttis omaks kolme Iisraeli poisi röövi ja mõrva
Amnesty mõistab hukka Hamasi hukkamistegevuse
Hamas lubab vabastada Palestiina
Iisrael jätkab rünnakuid Hamasi juhtide vastu
ÜRO nõuab rahukõnelusi 1949. a relvarahujoonte põhjal
Lähedal võib olla Gaza tagasivallutamine
Rootsis peksis moslemiterühm juudi naist
TV7 Jeruusalemma Uudistest - Shalom!
Ynet Newsi teatel tunnistas Hamasi kõrge usutegelane,
et Hamas röövis ja mõrvas kolm juunis kadunud Iisraeli teismelist.
Kolm nädalat hiljem leiti nad
Iisraeli Kaitsejõudude ulatuslike otsingute tagajärjel surnuna.
See oli esimene kord,
kui Hamasi ametnik poiste surma eest vastutuse võttis.
Sheik Saleh al-Arouri ülistas Hamasi sõjalise tiiva
al-Qassam Brigaadide korraldatud kolme asunikupoisi röövi
kui õndsat kangelastegu.
IDF hävitas kahe poisid mõrvanud mehe
ja neid aidanud kolmanda kodud.
Arutz Sheva teatel mõistis Amnesty International hukka
Hamasi korraldatud hukkamised.
Nädala eest hukkas Hamas vähemalt 18 gazalast,
keda süüdistati info edastamises Iisraelile.
Pärast hukkamiste algust ütles Amnesty uuringute- ja kriisijuht
Anne Fitzgerald, et hukkamised teeb veelgi kohutavamaks see,
et ohvrid mõisteti süüdi kiirete
ja jultunult ebaõiglaste kohtuistungite alusel,
kui neid üldse toimus.
Pärast Fitzgeraldi nõudmist, et Hamas lõpetaks surmanuhtlused,
teatas Ynet News järgmisel päeval, et Hamas hukkas veel 4 gazalast.
The Jerusalem Posti teatel vandus Hamasi valitsuse endine juht
Ismail Haniyeh Hamasi TVs, et Hamas vabastab Palestiina.
Haniyeh kõneles mõni tund pärast seda,
kui Iisrael oli tapnud täppisrünnakus kolm Hamasi tippjuhti.
Haniyeh väitel tugevneb iga tapetud agendi järel
Hamasi otsustavus lõpetada Gaza blokaad
ning vabastada Jeruusalemm ja palestiinlased uusnatsist okupandist,
kes hävitab maju ning tapab naisi ja lapsi.
Arutz Sheva teatel jätkab Iisrael rünnakuid Hamasi juhtide vastu
sõltumata ajast ja kohast.
Iisraeli kaitseminister Ya'aloni sõnul
vastutasid eelmisel nädalal tapetud Hamasi komandörid mitmete suurte
iisraellaste ja IDF sõdurite vastu korraldatud terrorirünnakute eest
ja ka tänaseks vabastatud sõdur Gilad Shaliti röövi eest.
Ya'alon hoiatas, et Iisrael saab kätte kõik,
kes tahavad selle rahvale kahju.
Ya'aloni sõnul on sõda pikk ning Iisrael vajab kannatlikkust,
otsustavust ja vastupidavust, et liikuda vastutustundlikult
ja läbimõeldult eesmärgi poole
ehk iisraellaste julgeoleku ja rahu taastamise suunas.
Ya'aloni sõnul ei kavatse Iisrael teha mingeid kompromisse.
Arutz Sheva teatel nõuab ÜRO uus resolutsioonikavand
rahukõnelusi 1949. a relvarahujoonte põhjal.
Julgeolekunõukogu uue resolutsiooni algatasid Saksamaa, Inglismaa
ja Prantsusmaa, et lõpetada Gaza vaenutegevus.
Resolutsioon sisaldab mõningaid olulisi ebakindlaid faktoreid,
mis on Iisraelis vastuseisu tekitanud.
Kõrge EL diplomaadi teatel
sisaldab ettepanek Gaza blokaadi lõpetamist,
Hamasi baaside kontrolli andmist Palestiina omavalitsusele
ja rahukõneluste taastamist 1949. a relvarahujoonte alusel.
ÜRO resolutsiooniga rahu- kõnelustele seatud eeltingimustele
ehk nende põhinemisele 1949. a relvarahujoontel
on USA juba kaua vastu seisnud.
Samas tegi USA tänavu varem ettepaneku teha raamlepe
1949. a relvarahujoonte alusel,
enne kui 9 kuud kestnud rahukõnelused POga aprillis nurjusid
ja PO sõlmis ühtsusleppe Hamasiga.
See, mida nüüd näeb Hamasi terrorisõjas Iisraeli vastu,
on paljude meelest näide sellest, mida on oodata Juudas ja Samaarias,
kui Iisrael selle ala loovutaks.
Asja toetab vaieldamatult fakt, et Iisrael peatas mõne aja eest
Hamasi katse haarata Juudas ja Samaarias PO-lt võim.
Eelmisel nädalal teatas PO ametnik poliitilisest otsusest
toetada asunike tapmist.
See on organisatsiooni viimatisim õhutus avatud sõjale
ja terrorismi taastamisele juudiriigi vastu.
Euroopa ettepaneku järgi lõpetaksid osapooled rünnakud
ning määratletaks detailsed korraldused blokaadi kaotamiseks
ja relvaveo takistamiseks Hamasile.
EL diplomaadi sõnul on Euroopal võimatu eristada Gaza teemat
üldisest Palestiina küsimusest.
Vaid kestva diplomaatilise lahenduse abil
jõutakse pikaajalise rahueluni mõlema rahva jaoks.
Pärast Iisraeli ja PO rahukõneluste nurjumist
lisas Prantsusmaa diplomaatiliste kanalite kaudu USA-le survet,
et välisminister Kerry raamlepe avalikustataks ja saaks aluseks
rahvusvahelise kogukonna edasisele tegevusele.
Iisrael aga loobub EL ettepanekust
peamiselt 1949. a relvarahujoonte aluseks võtmise tõttu rahukõnelustel.
Eelmisel neljapäeval ütles üks Iisraeli diplomaatiline allikas,
et Iisrael pole välistanud relvarahukõneluste taastamist Kairos
kuid ootab Hamasilt enne raketitule lõpetamist.
Israel Today teatel olevat Iisraeli sideminister Erdan öelnud,
et Gaza tagasivallutamine on lähedal.
Julgeolekukabineti liige Erdan ütles Iisraeli Armeeraadios,
et Hamasi raketitule jätkumise tõttu on Iisrael veelgi lähemal otsusele
vallutada Gaza sektor täielikult tagasi.
Erdani sõnul otsustas Hamas eelmisel nädalal relvarahu rikkuda,
kuna Iisrael ei nõustunud Kairo kõnelustel
ühegi terroristide nõudmisega.
Arutz Sheva teatel peksis moslemijõuk Uppsalas, Kesk-Rootsis,
julmalt juudi naist.
Anna Sjögren kõndis peamiselt moslemite asustatud rajoonis,
kui üks moslemitüdruk märkas tema kaelas Taaveti tähte.
Tüdruk hakkas needma ja naisele näkku sülitama
ning naine tõukas tüdruku eemale.
Seejärel piiras juudi naise sisse vähemalt 10 radikaalset moslemit,
kes alustasid julma peksmist, millel oli mitmeid pealtnägijaid.
Mõnede väitel neist naine vaid komistas ja kukkus.
Kõik pealtnägijad kandsid PLO tunnusvärvidega rõivaid.
Raporti teatel sai nelja lapse ema mitmeid haavu nii pähe kui näkku.
Pärast peksmist ja enne naise haiglasse viimist
nõudis üks ründajaist tapmise ähvardusel,
et naine juhtunust vaikiks.
Ta rääkis sellest juudikogukonna julgeolekuühendusele,
kuid politseiga kontakteeruda ei julgenud.
Naise sõnul ei loobu ta kunagi Taaveti tähest,
kuna see on tema jaoks suure tähtsusega.
Need olid meie tänased uudised. Shalom ja kohtumiseni!
Tõlge: Monika Jaaguri